Kamu bisa jelasin ke aku soal Sekolah Kebangsaan Lubok Teras dalam bahasa melayu?

Sekolah Kebangsaan Lubok Teras (SKLT atau SK Lubok Teras) merupakan sebuah Sekolah Kebangsaan Band 1 yang terletak di W/Pos Kuala Telemong , Kuala Terengganu , Terengganu Darul Iman, Malaysia. SK Lubok Teras dibina pada Mei 1982 dan siap pada 08 November 1983. SKLT dibuka secara rasmi pada 1 Januari 1985. Pada awal pembukaanya, sekolah ini hanya mempunyai 50 orang murid dan 5 orang guru. Kod sekolah TBA6006.

SKLT mempunyai keluasan kawasan tanah sebanyak 3.98211 hektar .  Walaupun terletak agak jauh di pedalaman, SKLT dikategorikan di bawah kategori sekolah luar bandar dan bukan sekolah pedalaman. SKLT  juga merupakan sekolah kurang murid (SKM) berstatus gred B kerana mempunyai murid kurang daripada 100 orang.

Jarak kedudukan sekolah adalah sejauh 60KM dari Pejabat Pelajaran Daerah Setiu  ( PPDS ) di Bandar Permaisuri dan 30KM dari Bandar Kuala Berang, Hulu Terengganu  serta 56KM dari Jabatan Pelajaran Negeri Terengganu (JPNT), Bandar Kuala Terengganu. Kedudukan parlimen kampung Bukit Aman dan Kampung Bukit Lawang yang menjadi tapak sekolah menyebabkan sekolah ini diletakkan di bawah Pejabat Pelajaran Daerah Setiu. Kedua-dua kampung ini berada dibawah Parlimen Hulu Nerus, Setiu. Ini menjadikan SKLT unik kerana mempunyai alamat wakil pos Kuala Terengganu, berdekatan dengan Daerah Hulu Terengganu tetapi didaftarkan dibawah Pejabat Pelajaran Daerah Setiu.

Pada 2009, Sekolah Kebangsaan Lubok Teras memiliki 29 pelajar lelaki dan 26 pelajar perempuan, menjadikan jumlah keseluruhan murid seramai 55 orang. Ia mempunyai seramai 11 orang guru.

Pada 1 Januari 2013, jumlah keseluruhan murid menurun kepada 49 orang dengan 29 murid perempuan 20 murid lelaki. Bilangan guru pula berkurang daripada 13 kepada 12 guru. Sehingga Julai 2013, jumlah ini sekali lagi berubah dengan pertambahan seorang murid dan seorang guru, menjadikan jumlah terkini sebagai 50 murid (20 lelaki dan 30 murid perempuan) dan 13 guru.

Pendaftaran terkini untuk tahun 2015 adalah seperti berikut: